CELEX: 32012R0466
Language: lv
Date: 2012-06-01 00:00:00
Title: Komisijas Īstenošanas regula (ES) Nr. 466/2012 ( 2012. gada 1. jūnijs ), ar ko attiecībā uz vielu klorsulons groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

2.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 143/2
            
         KOMISIJAS ĪSTENOŠANAS REGULA (ES) Nr. 466/2012
   (2012. gada 1. jūnijs),
   ar ko attiecībā uz vielu klorsulons groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Farmakoloģiski aktīvo vielu, kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, kurus izmanto lopkopībā, atlieku maksimāli pieļaujamais saturs (turpmāk “MRL”) būtu jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to MRL dzīvnieku izcelsmes produktos ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
            
         
               (3)
            
            
               Šobrīd klorsulons ir iekļauts Regulas (ES) Nr. 37/2010 pielikuma 1. tabulā kā atļauta viela liellopu sugas dzīvnieku muskuļos, aknās un nierēs, izņemot dzīvniekus, no kuriem iegūst pienu, ko paredzēts lietot pārtikā.
            
         
               (4)
            
            
               Īrija Eiropas Zāļu aģentūrai ir iesniegusi pieprasījumu sniegt atzinumu par esošā ieraksta par klorsulonu, kas piemērojams liellopu sugas dzīvnieku pienam, ekstrapolāciju.
            
         
               (5)
            
            
               Veterināro zāļu komiteja (turpmāk “VZK”) ir ieteikusi noteikt klorsulona pagaidu MRL liellopu sugas dzīvnieku pienā un svītrot noteikumu, saskaņā ar ko vielu nedrīkst lietot dzīvniekiem, no kuriem iegūst pienu, ko paredzēts lietot pārtikā.
            
         
               (6)
            
            
               Tāpēc būtu jāgroza Regulas (ES) Nr. 37/2010 pielikuma 1. tabulas ieraksts par klorsulonu, lai tajā iekļautu pagaidu MRL liellopu sugas dzīvnieku pienā un atceltu esošo aizliegumu.
            
         
               (7)
            
            
               Minētajā tabulā noteiktajam klorsulona pagaidu MRL būtu jābūt spēkā līdz 2014. gada 1. janvārim. VZK ieteica divu gadu termiņu, lai varētu pabeigt zinātniskos pētījumus, kas vajadzīgi, lai sniegtu atbildes uz jautājumiem, kurus Veterināro zāļu komiteja uzdevusi Īrijai.
            
         
               (8)
            
            
               Ir lietderīgi noteikt pamatotu termiņu, kurā attiecīgās ieinteresētās personas varētu veikt pasākumus, kas var būt vajadzīgi, lai nodrošinātu jaunā noteiktā MRL ievērošanu.
            
         
               (9)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza atbilstīgi šīs regulas pielikumam.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 1. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Ierakstu par klorsulonu Regulas (ES) Nr. 37/2010 pielikuma 1. tabulā aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi
                     (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Klorsulons
                  
                  
                     Klorsulons
                  
                  
                     Liellopi
                  
                  
                     35 μg/kg
                  
                  
                     Muskuļi
                  
                  
                      
                  
                  
                     Pretparazītu līdzekļi/līdzekļi pret endoparazītiem”
                  
               
                     100 μg/kg
                  
                  
                     Aknas
                  
               
                     200 μg/kg
                  
                  
                     Nieres
                  
               
                     16 μg/kg
                  
                  
                     Piens
                  
                  
                     Pagaidu MRL ir spēkā līdz 2014. gada 1. janvārim.